Alapvetően két bankkártya-típus közül választhatsz, a sztenderd elektronikus kártya és a dombornyomott plasztik között. Ez utóbb egy presztizskártya, amit jellemzően magas költésű ügyfelek vesznek igénybe drága számlacsomag mellett. Korábbi előnyei mára szinte elapadtak. A dombornyomás miatt biztonságosabb vásárlást biztosított, több helyen csak ilyen kártyát fogadtak el (például az interneten) és olyan extrák járnak hozzá, mint az utasbiztosítás.
Azonban, ahogy a kártyák és az internetes POS-terminálok elterjedtek világszerte, úgy lett egyre általánosabban elfogadott az elektronikus, chippel ellátott kártya is, így ma már szinte semmilyen különbség sincs a két típus között. Éppen ezért többet fizetni sem feltétlenül érdemes egy ilyen kártyáért. Sőt, aki még ennél is többet akar spórolni, az már digitalizálhatja is a kártyáját, így egyáltalán nincs szüksége plasztikra, amivel tovább csökkentheti a díjakat.
Az újabb bankkártyák képesek érintésmentes fizetésre, így elég csak a terminálhoz érinteni a kártyát. NFC-képes telefonok szintén ismerik ezt a funkciót, így a kártyát digitalizálva használhatjuk mi is az érintéses fizetést.